<b>אבל החטאת באה על חטא המעשה,</b> הנעשה ע"י כלי המעשה התלוים בחומר המתפעל כנקיבה ע"כ קרבנו נקיבה ועיקר החטא תלוי באברים מיוחדים ובראשם החלב והדם ועל פיהם יהיה כל ריב וכל נגע, כי על ידי רתיחת הדמים כל היום יתאוה תאוה לדברים האסורים כמ"ש <small>(דברים יב כ)</small> כי תאוה נפשך, וכתיב <small>(שם יב כג)</small> כי הדם הוא הנפש. וכן כשישמן ישורון ויצא מחלב עינימו <small>(תהלים עג ז)</small> וחלבמו סגרו פימו <small>(שם יז י)</small>, אז הוא מעותד ביותר אל החטא על כן מקריבין מן החטאת החלב והדם והבשר יאכל לכהנים דרך צדקה להאכיל לעניים משרתי אלהינו כי בחסד ואמת יכופר עון.

